Anna se man: Ciska Olivier Graffiti Books
Search results: Ciska Olivier
Hannah of Anna? Wie is nou wie? Hannah is by 'n onverwagse werksonderhoud terwyl sy veronderstel is om gereed te maak vir 'n geleentheid saam met haar kêrel. 'n Onderhoud waarvan hy nie weet nie. Hy sal verstaan, praat sy haarself moed in wanneer sy agterkom sy gaan dit nie maak nie. Wat sy nie verwag nie, is dat haar tweelingsuster, Anna, besluit om haar plek in te neem omdat sy nie self kaartjies vir die vertoning kon bekom nie. Hierdie ondeurdagte besluit van Anna dompel hulle in 'n situasie waar Hannah haar suster vir die week in Derick se geselskap los. Dit lei egter tot 'n skokkende gebeurtenis. Hulle raak verloof. Derick is nie verloof aan sy wat Hannah is nie. O nee, sy was nie die een wat "ja" gesê het nie. Dit was Anna. Maar Derick weet dit nie en sy kan nie waag om hom te sê sonder om sy hart te breek nie. Hoe keer sy hierdie weghol-trein? En dan is daar Derick se vriend, Tony. Met sy swart hare, donker oë en die glimlag wat alewig om sy mond huiwer, maak hy iets onverwags in haar binneste wakker. Iets wat haar bang maak en hoe meer hy raaksien, hoe meer wil sy van hom af wegkom. Hy skrik haar af, maar terselfdertyd lok hy haar soos 'n by na nektar. Dit maak ook nie saak hoe gereeld sy hom probeer vermy nie; hy bly op haar spoor. Hy probeer immers net sy vriend beskerm, maar sy staan die gevaar om haar hart op die verkeerde man te verloor. 'n Man wat haar sal verag as hy ooit uitvind wat werklik aangaan. Romanza is LAPA Uitgewers se romansereeks, wat vergelyk kan word met Mills & Boon en Harlequin romanses. Dubbel die moeilikheid is Ciska Olivier se jongste romanse in haar nuwe Kruis jou vingers-reeks. Haar vorige romanses in haar Hartebrekers-reeks het die volgende titels ingesluit: Krummelpap in Parys (September 2018), Vir 'n oomblik, vir altyd (Oktober 2018), Blomme vir Melissa (Februarie 2019), Ek vertrou jou (Mei 2019), en Haar hartsbegeerte en meer (Julie 2019).
Ek sal niemand toelaat om my voete onder my uit te slaan nie Jana breek vir 'n rukkie weg Boskloof-gasteplaas toe, maar dit is nie om te gaan ontspan nie. Sy het 'n ouditeursondersoek wat sy hier moet kom doen. Wanneer sy haar op die eerste dag al woordeloos vind in die teenwoordigheid van die nutsman, wek dit onmiddellike opstand in haar oorversigtige hart. Gys toets haar uithouvermoë, maar sy weier volstrek om hierdie man met die deurdringende blou oë, moedswillige glimlag en gemaklike houding toe te laat om haar van haar doelgerigte lewenspaadjie af weg te lok. Boonop weet hy nie wie sy werklik is nie en meer nog, watter man soek dan nou 'n halwe vrou? Selfs al spat die vonke wanneer hulle soen. Vertroue in 'n verhouding en onvrugbaarheid is onderliggende temas in die verhaal. Haar hartsbegeerte en meer is die vyfde boek in Ciska se Hartebreker-reeks wat rondom Boskloof Wildsplaas en Lodge afspeel. Die lodge is suid van Windhoek in die Auasberge met sy baie Acacia-bome gesetel. Die reeks bestaan uit: Krummelpap in Parys; Vir 'n oomblik, vir altyd; Blomme vir Melissa en Ek vertrou jou (Mei 2019).
Yvonne se kêrel verdwyn tussen hoor en sien op Nuwejaar, en sy broer, Kelvin, daag op om sy verdwyning te ondersoek. Die man vryf haar verkeerd op en sy kan nie wag dat hy sy ry kry nie, maar hy is heeltemal te aantreklik wanneer hy die dag besluit om iets anders as 'n suur gesig te trek.
Vir 'n oomblik, vir altyd
Guan van Wyk gaan haar nie om sy pinkie draai nie, besluit Anita. Sy is van 'n sterker stoffasie gemaak. Die man is 'n vleier, haar buurman en haar baas. Sy moet verbyhou. Sjoe, maar daardie oë ...
Anita en haar onkonvensionele ma se verhouding speel ook 'n belangrike rol en groei deur die loop van die verhaal.
Christelle kon nog altyd kies en keur onder die mans en het nie 'n tekort aan selfvertroue nie ... Maar vir die eerste keer in haar lewe kan sy nie kry wat sy die graagste wil hê nie: Michael le Grange!